
AVIACIJOS ĮSTATYMO NR. VIII-2066 6, 21 STRAIPSNIŲ IR PRIEDO PAKEITIMO ĮSTATYMO PROJEKTAS 


2020 m.                  d. Nr.
Vilnius



1 straipsnis. 6 straipsnio pakeitimas
1.	Pakeisti 6 straipsnio 3 dalies 3 punktą ir jį išdėstyti taip:
„3) atlieka Reglamente (EB) Nr. 300/2008 nurodytos atitinkamos institucijos, Reglamente (ES) Nr. 1178/2011, Reglamente (ES) Nr. 748/2012, Reglamente (ES) Nr. 923/2012, Reglamente (ES) Nr. 965/2012, Reglamente (ES) Nr. 139/2014, Reglamente (ES) Nr. 376/2014, Reglamente (ES) Nr. 598/2014, Reglamente (ES) Nr. 1321/2014, Reglamente (ES) Nr. 2015/340, Reglamente (ES) Nr. 2018/395 nurodytos kompetentingos institucijos, taip pat Reglamente (ES) Nr. 2019/947 nurodytos kompetentingos institucijos, atsakingos už šio reglamento 18 straipsnio a–e ir g–m dalių vykdymą, Reglamente (ES) 2018/1139 nurodytos nacionalinės kompetentingos institucijos ir Reglamente (EB) Nr. 549/2004 bei Reglamente (ES) 2019/317 nurodytos nacionalinės priežiūros institucijos, funkcijas;“.
2.	Papildyti 6 straipsnio 3 dalį 6 punktu:
„6) vykdo sertifikuojamų bepiločių orlaivių ir bepiločių orlaivių naudotojų registraciją.“

2 straipsnis. 21 straipsnio pakeitimas
Papildyti 21 straipsnį 3 dalimi:
„3. Informaciją apie nustatytas bepiločių orlaivių geografines zonas ir zonas, nustatytas Lietuvos Respublikos oro erdvėje bendruoju unikaliu skaitmeniniu formatu teikia susisiekimo ministro paskirtas juridinis asmuo, turintis atitinkamą oro navigacijos paslaugų teikėjo pažymėjimą.“

3 straipsnis. Įstatymo 3 priedo pakeitimas
Papildyti 3 priedą 28 dalimi:
„28. 2019 m. gegužės 24 d. Komisijos įgyvendinimo reglamentas (ES) Nr. 2019/947 dėl bepiločių orlaivių naudojimo taisyklių ir tvarkos, su paskutiniais pakeitimais, padarytais 2020 m. birželio 4 d. Komisijos įgyvendinamuoju reglamentu (ES) 2020/746.“

4 straipsnis. Įstatymo įsigaliojimas ir įgyvendinimas 
1. Šis įstatymas, išskyrus šio straipsnio 2 dalį, įsigalioja 2020 m. gruodžio 31 d. 
2. Lietuvos Respublikos Vyriausybė, Lietuvos Respublikos susisiekimo ministras, Lietuvos transporto saugos administracija ir viešoji įstaiga Transporto kompetencijų agentūra iki šio įstatymo įsigaliojimo parengia ir priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą. 
Respublikos Prezidentas

